**Kerho Laukkoskella 26.2.2014 klo 10 – 11.30**

**Muistio:**

* Osallistujat liitteen 1 mukaiset.
* Iris veti tuolijumpan.
* Jorma kävi läpi Olympiaveikkauksen tulokset (liite 2) ja voittaja Erkki Mattila palkittiin. Tulokset on nähtävillä Halkian Työväentalon ilmoitustaululla.
* Tehtiin Jäidenlähtöveikkaus, Jorma laittaa Jäsenhuoneeseen ja Halkian ilmoitustaululle. Veikkauksen voi tehdä Jäsenhuoneessa 26.2. saakka.
* Päätettiin tehdä viime kerran voittorahoilla 17e uudet Kenot tällä viikolla. Osallistujat liitteen 1 mukaiset. Masa hoitaa kenoamisen.
* Jorma kertoi Boccia 22.3. joukkue pm-kisojen joukkueet.
* Veikko Kippilä kertoi yhteistaksista, joka on tilattavissa tiistaisin Halkiassa ja ilmeisesti myös Laukkoskella. Puheenjohtaja kertoi, että eilen Ikäihmisten neuvostossa oli ollut esillä, että jokaisella on oikeus ilmaiseen taksikyytiin esim. terveyskeskukseen, mikäli matka sitä edellyttää ja tulorajat alittuvat.
* Puheenjohtaja kyseli onko Mäntsälän Uutisia jaettu talouksiin ja todettiin että niitä on jaettu vain kirkonkylällä vaikka olisi pitänyt jakaa joka kotitalouteen viime sunnuntaina. Jakelu ei siis toimi ja Matti ottaa sen tiimoilta yhteyttä MU:iin. Matti oli myös keskustellut MU:n edustajan kanssa mahdollisuudesta, että lehti jaettaisiin pornaislaisiin kotitalouksiin kerran, kaksi kuukaudessa, mutta he olivat kertoneet että päätösvalta asiassa on pääkonttorissa, jonne myös olemme asiasta kirjelmöineet.
* Puheenjohtaja kertoi, että esiintyvä ja tilaisuuden vetävä duo Traband on sovittu Helatorstaijuhliin, hinta 300e.
* Sihteeri kertoi, että yhdistysrekisteri on saatettu ajan tasalle yhdistyksen tietojen osalta.
* Kuntohaaste alkaa ensi viikonloppuna ja kestää 1.3. – 30.4.2014.
* Olemme saaneet kutsun Keski- Uudenmaan Työkyvyttömyyseläkkeensaajien 40- vuotisjuhlaan 5.3. klo 12 Järvenpään seurakuntatalolle.
* Olemme saaneet kutsun Keski- Espoon Eläkkeensaajien 40- vuotisjuhlille 13.3. klo 13. Päätettiin lähettää adressi.
* Olemme saaneet kutsun Nummelan Eläkkeensaajien 40- vuotisjuhlille 25.3. klo 12. Päätettiin muistaa 30e:n talletuksella.
* Pelattiin bingoa ensimmäistä kertaa siten, että joka rivi voittaa.
* Seuraavana kevätkokous Halkiassa 12.3. klo 10, hallitus klo 9.

Muistion vakuudeksi:

Matti Leivoja Jorma Laukka

Puheenjohtaja Sihteeri.